หนูจะปรึกษา มี3หัวข้อค่ะ -วันพฤหัสที่ผ่านมาหนูได้กินยาคุมแล้วแปรงลิ้นเกิดอาเจียนเป็นเศษอาหารเล็กน้อยหลังกินยาคุมไม่เกิน30นาที -เมื่อวานได้ดูยาคุมในวันอังคารต้องกินถึงเม็ดที่9แต่พอดูกินไปแค่8เม็ดเท่ากับว่าหนูลืมกินไป1เม็ดแต่ไม่ทราบว่าเม็ดไหนแต่กินเวลาเดิมตลอด -เมื่อวานมีอาการท้องเสียหลังกินยาคุมด้วย จะมีผลต่อยาคุมมั้ยคะ กินของมินิดอซ
สวัสดีค่ะ หากทานยาคุมกำเนิดไปไม่เกิน 30 นาที แล้วเกิดการอาเจียนออกมา ยาคุมก็อาจยังไม่ถูกดูดซึมจนหมด ดังนั้น ก็อาจมีผลต่อประสิทธิภาพของยาคุมได้ นอกจากนี้ หากมีอาการท้องเสียร่วมด้วย ก็ย่อมจะมีผลต่อการดูดซึมของยาเช่นกัน ดังนั้น หากเพิ่งอาเจียนในวันนี้ ก็ควรทานเพิ่มไปอีก 1 เม็ดค่ะ แต่หากผ่านมาหลายวันแล้ว ก็ไม่จำเป็นต้องทานเพิ่มไปค่ะ ส่วนอาการท้องเสียที่เพิ่งเกิดขึ้นเมื่อวาน แนะนำว่าหลังจากนี้ หากจะมีเพศสัมพันธ์ ก็ควรต้องใส่ถุงยางอนามัยป้องกันไปก่อน จนกว่าจะหายจากอาการท้องเสียไปแล้ว 7 วันค่ะสำหรับการที่ลืมทานยาคุมไป 1 เม็ด แต่ไม่รู่ว่าเมื่อไหร่ ก็ไม่จำเป็นต้องทำอะไร แต่ทั้งนี้ การที่ลืมทานยาคุมไป 1 เม็ด ย่อมมีผลต่อประสิทธิภาพในการป้องกันการตั้งครรภ์ได้ ดังนั้น หากทานยาคุมจนหมดแผง แล้วไม่มีประจำเดือนมา ก็ควรตรวจหาการตั้งครรภ์ดูด้วยค่ะทั้งนี้ โดยปกติ เมื่อลืมทานยาคุมกำเนิดไป 1 วัน ก็ให้รีบทานเม็ดที่ลืมทันทีที่นึกได้ และให้ทานเม็ดต่อไปตามเวลาเดิมที่เคยทานเป็นปกติ ซึ่งจะเท่ากับทาน 2 เม็ดใน 1 วัน ก็จะช่วยไม่ให้ประสิทธิภาพลดลงไป แต่หากวันที่ลืมนั้น ได้ผ่านมาหลายวันแล้ว ก็ทำอะไรไม่ได้แล้วค่ะ